31991R0639
L 069/23
JURNALUL OFÍCIAL AL UNIUNII EUROPENE
REGULAMENTUL (CEE) NR. 639/91 AL COMISIEI
din 14 martie 1991
privind încetarea imputărilor pe baza plafoanelor tarifare deschise în cadrul preferințelor generalizate de Regulamentul (CEE) nr. 3897/89 al Consiliului pentru anumite produse textile originare din Thailanda, Pakistan și China și de abrogare a Regulamentelor (CEE) nr. 3891/90 și (CEE) nr. 3892/90
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 3897/89 al Consiliului din 18 decembrie 1989 privind aplicarea preferințelor tarifare generalizate pentru anul 1990 la unele produse textile originare din țările în curs de dezvoltare (1), modificat de Regulamentul (CEE) nr. 3211/90 (2), în special articolul 12 paragraful al treilea,
întrucât, în temeiul articolelor 1 și 10 din Regulamentul (CEE) nr. 3897/89, suspendarea drepturilor vamale în cadrul plafoanelor tarifare preferențiale se acordă în limita sumelor individuale stabilite în coloana 8 din anexa I la regulamentul menționat cu privire la fiecare dintre categoriile de produse avute în vedere; întrucât, în temeiul articolului 12 paragraful al treilea din regulamentul menționat, Comisia poate, chiar și după data de 31 decembrie 1990, să ia măsuri pentru a înceta imputarea pe baza unor limite tarifare preferențiale în cazul în care aceste limite au fost depășite în special datorită regularizărilor importurilor realizate efectiv în cursul perioadei preferențiale;
întrucât, în privința produselor din categoria 28 (număr de ordine 40.0280) originare din Thailanda și Pakistan și din categoria 97 (număr de ordine 40.0970) originare din China, plafoanele individuale au fost stabilite la 104 000 bucăți și, respectiv, patru tone; întrucât, la data de 1 ianuarie 1991, suma cantităților imputate în cursul perioadei preferențiale din anul 1990 a depășit plafoanele respective;
întrucât este necesar să fie luate măsuri pentru încetarea imputării pe baza plafoanelor cu privire la Thailanda și Pakistan pentru categoria 28, și cu privire la China pentru categoria 97;
întrucât Regulamentul (CEE) nr. 3891/90 al Comisiei din 21 decembrie 1990 privind reintroducerea perceperii drepturilor vamale aplicabile produselor din categoria 28 (număr de ordine 40.0280) originare din Thailanda și Pakistan, cărora li se aplică preferințele tarifare prevăzute de Regulamentul (CEE) nr. 3897/89 al Consiliului (3), și Regulamentul (CEE) nr. 3892/90 al Comisiei din 21 decembrie 1990 privind reintroducerea perceperii drepturilor vamale aplicabile produselor din categoria nr. 97 (număr de ordine 40.0970) originare din China, cărora li se aplică preferințele tarifare prevăzute de Regulamentul (CEE) nr. 3897/89 al Consiliului (4) nu au obiect datorită întârzierii survenite în publicarea lor; întrucât ele ar trebui în consecință să fie abrogate,
ADOPTĂ PREZENTUL REGULAMENT:
Articolul 1
De la 1 ianuarie 1991 nu se mai admite imputarea pe baza plafoanelor tarifare deschise de Regulamentul (CEE) nr. 3897/89 pentru produsele și țările de origine menționate în tabelul de mai jos.
Număr de ordine
Categorie (unitate)
Cod NC
Descrierea a mărfurilor
Origine
40.0280
28 (1 000 bucăți)
6103 41 10
6103 41 90
6103 42 10
6103 42 90
6103 43 10
6103 43 90
6103 49 10
6103 49 91
Pantaloni, salopete cu pieptar și bretele, chiloți și șorturi (altele decât costumele de baie) tricotați sau croșetați, din lână, din bumbac sau din fibre artificiale
Thailanda
Pakistan
6104 61 10
6104 61 90
6104 62 10
6104 62 90
6104 63 10
6104 63 90
6104 69 10
6104 69 91
40.0970
97 (tone)
5608 11 11
5608 11 19
5608 11 91
5608 11 99
5608 19 11
5608 19 19
5608 19 31
5608 19 39
5608 19 91
5608 19 99
5608 90 00
Plase și împletituri din sfoară, funie sau frânghie, cât și plase de pescuit făcute din fire toarse, sfoară, funie sau frânghie
China
Articolul 2
Regulamentele (CEE) nr. 3891/90 și (CEE) nr. 3892/90 se abrogă.
Articolul 3
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Se aplică de la 1 ianuarie 1991.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 martie 1991.